Članarina

Letna družinska članarina (člani v sorodstvenem razmerju) se določa s sklepom UO BK Kungota. Poleg splošnih pravic in dolžnosti, opisanih v III. odstavku pravilnika Badminton kluba Kungota, ki je objavljen na spletni strani BK Kungota (www.badminton-kungota.com), prinaša članarina članstvu naslednje bonitete:

* znižano ceno za najem badminton igrišč v Športni hali Hlade (cenik je objavljen na spletni strani BKK);
* popuste pri nabavi opreme preko kluba;
* popuste pri prijavnini za turnirje, ki jih organizira BK Kungota (višino popusta določi vodja tekmovanja glede na število prijavljenih - do 100%);
* brezplačno igranje badmintona v poletnih mesecih (julij, avgust) v terminih rekreacije.

Letna družinska članarina znaša 25,00 €

Članarina za posameznika znaša 17,00 €

Pogoj za uveljavljanje bonitet je plačana letna članarina.

Člani kluba so se dolžni odzvati pozivu, kadar klub potrebuje pomoč pri organiziranju tekmovanj in ostalih dogodkov.

Otroci, ki trenirajo in imajo plačano mesečno obveznost, lahko igrajo z ostalimi člani BKK ob vseh prostih terminih.

Članstvo je obvezno za vse, ki trenirajo in se udeležujejo organiziranih terminov igranja (tečaji, rekreacija), razen za tiste enkratne termine, ki služijo promoviranju kluba in badmintona.

Pomoč pri organizaciji dogodka se nagradi z enomesečnim brezplačnim igranjem v času rekreacije. Spisek oseb pripravi vodja pripravljalnega odbora BK Kungota.

Plačila letne članarine so oproščeni častni člani kluba.

Kungota 26.12.2017 Marko HERMAN

Predsednik BKK

Rekreacija

Rekreacija je organizirana v terminih:

Torek 20.00-22.00

Četrtek 20.00-22.00

Vsi, ki imajo plačano članarino in imajo za določen mesec plačan trening, rekreacijo ali tečaj, imajo vedno neomejen dostop do igrišč, če so le-ta prosta – prednost imajo tisti, ki imajo rezervirana igrišča.

Prva 2 obiska za nove člane sta brezplačna.

Cena rekreacije za celo šolsko leto znaša 180,00 € in jo je možno plačati v 3 enakih obrokih (september, december, april) . To velja za sezono 2018/19 in naprej.

Rekreacijo je možno plačati tudi na mesečni bazi, ki znaša za do 4 obiske 12,00 € na mesec. Za 5 ali več obiskov pa 20,00 € na mesec. Velja od 01. 01. 2018.

Študentje plačajo za rekreacijo 10 € mesečno.

Kungota 26.12.2017 Marko HERMAN

Predsednik BKK